Document ID: 31991R0206

ΚΑΝΟΝΙΣΜΟΣ ( ΕΟΚ ) αριθ . 206/91 ΤΟΥ ΣΥΜΒΟΥΛΙΟΥ της 22ας Ιανουαρίου 1991 σχετικά με τον αποκλεισμό των γαλακτοκομικών προϊόντων από το καθεστώς ενεργητικής τελειοποίησης και από ορισμένες συνήθεις εργασίες
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη :
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό ( ΕΟΚ ) αριθ . 804/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του γάλακτος και των γαλακτοκομικών προϊόντων ( 1 ), όπως τροποποιήθηκε τελευταία από τον κανονισμό ( ΕΟΚ ) αριθ . 3577/90 ( 2 ), και ιδίως το άρθρο 12 παράγραφος 2 και το άρθρο 18 παράγραφος 1,
την πρόταση της Επιτροπής,
Εκτιμώντας :
ότι, σύμφωνα με το άρθρο 18 παράγραφος 1 του κανονισμού ( ΕΟΚ ) αριθ . 804/68, η προσφυγή στο καθεστώς της ενεργητικής τελειοποίησης είναι δυνατόν, σε ειδικές περιπτώσεις και στο μέτρο που απαιτείται για την ομαλή λειτουργία της κοινής οργάνωσης αγοράς στον τομέα του γάλακτος και των γαλακτοκομικών προϊόντων, να αποκλεισθεί πλήρως ή μερικώς για τα προϊόντα που αναφέρονται στο άρθρο 1 του εν λόγω κανονισμού, τα οποία προορίζονται για την παρασκευή των προϊόντων που αναφέρονται στο εν λόγω άρθρο ή των εμπορευμάτων που απαριθμούνται στο παράρτημα του εν λόγω κανονισμού - ότι ο κανονισμός ( ΕΟΚ ) αριθ . 1999/85 ( 3 ) και ο κανονισμός ( ΕΟΚ ) αριθ . 3677/86 ( 4 ), όπως τροποποιήθηκαν τελευταία από τον κανονισμό ( ΕΟΚ ) αριθ . 731/90 ( 5 ), καθορίζουν τις διατάξεις σχετικά με το καθεστώς ενεργητικής τελειοποίησης -
ότι η χρησιμοποίηση γαλακτοκομικών προϊόντων, που εισάγονται από τρίτες χώρες υπό το καθεστώς ενεργητικής τελειοποίησης, ενδέχεται να θέσει σε κίνδυνο την κανονική διάθεση των προϊόντων κοινοτικής καταγωγής καθώς και την ομαλή λειτουργία της κοινής οργάνωσης αγοράς στον τομέα του γάλακτος και των γαλακτοκομικών προϊόντων - ότι θα πρέπει, να απαγορευθεί η προσφυγή στο καθεστώς ενεργητικής τελειοποίησης για τα προϊόντα αυτά -
ότι, για τους ίδιους λόγους, θα πρέπει να προβλεφθεί η δυνατότητα απαγόρευσης ορισμένων συνήθων εργασιών κατά την έννοια της οδηγίας 71/235/ΕΟΚ του Συμβουλίου της 21ης Ιουνίου 1971 περί εναρμόνισης των νομοθετικών, κανονιστικών και διοικητικών διατάξεων που αφορούν τις συνήθεις εργασίες οι οποίες είναι δυνατόν να πραγματοποιούνται στις τελωνειακές αποθήκες και στις ελεύθερες ζώνες ( 6 ) και σύμφωνα με τους κανόνες που προβλέπονται στον κανονισμό ( ΕΟΚ ) αριθ . 2503/88 του Συμβουλίου της 25ης Ιουλίου 1988 για την τελωνειακή αποταμίευση ( 7 ) και στον κανονισμό ( ΕΟΚ ) αριθ . 2504/88 του Συμβουλίου της 25ης Ιουλίου 1988 για τις ελεύθερες ζώνες και τις ελεύθερες αποθήκες ( 8 )-
ότι ο ορός γάλακτος σε σκόνη που έχει υποστεί ηλεκτροόσμωση δεν παράγεται στην Κοινότητα -
ότι απαιτείται πρόσθετη προθεσμία για να γίνουν οι αναγκαίες προσαρμογές πριν διακοπεί το παραδοσιακό εμπόριο του ορού γάλακτος -
ότι, λόγω της σχετικής σημασίας της αγοράς των τυριών και της καταλληλότητας ορισμένων τυριών για μεταποίηση, ενδείκνυται να εξαιρεθεί ένας περιορισμένος αριθμός τυριών -
ότι θα πρέπει κατά το παρόν στάδιο να περιορισθεί η διάρκεια ισχύος των μέτρων αυτών μέχρι το τέλος της περιόδου εμπορίας 1991/92,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ : Άρθρο 1
1 . Η προσφυγή στο καθεστώς ενεργητικής τελειοποίησης αποκλείεται για τα προϊόντα που αναφέρονται στο άρθρο 1 του κανονισμού ( ΕΟΚ ) αριθ . 804/68, εφόσον αυτά προορίζονται για την παρασκευή των προϊόντων που αναφέρονται στο εν λόγω άρθρο ή των εμπορευμάτων που απαριθμούνται στο παράρτημα του εν λόγω κανονισμού .
2 . Ωστόσο, η προσφυγή στο καθεστώς ενεργητικής τελειοποίησης δεν αποκλείεται για τον ορό γάλακτος σε σκόνη που έχει υποστεί ηλεκτροόσμωση και υπάγεται στον κωδικό ΣΟ ex 0404 10 11 και για τον ορό γάλακτος που υπάγεται στον κωδικό ΣΟ 0404 10 91, που χρησιμοποιούνται για την παρασκευή προϊόντων, που υπάγονται στους κωδικούς ΣΟ 0404 10 11, 1702 10, 1901 10, 1901 90 90 και 2106 90 51, και λακταλβουμίνης που υπάγεται στους κωδικούς ΣΟ 3502 90 51 και 3502 90 59 .
3 . Επιπλέον, η προσφυγή στο καθεστώς ενεργητικής τελειοποίησης δεν αποκλείεται για τα τυριά που υπάγονται στους ακόλουθους κωδικούς ΣΟ :
- 0406 90 13 ( Emmental ),
- ex 0406 90 15 ( Gryere ),
- 0406 90 21 ( Cheddar ),
- 0406 90 23 ( Edam ),
- ex 0406 90 77 ( Gouda ),
- ex 0406 90 11 ( άλλα τυριά για μεταποίηση, ήτοι Emmental, Gryere, Cheddar, Edam και Gouda, τα οποία άλλως θα υπάγονταν στους κωδικούς ΣΟ 0406 90 13, ex 0406 90 15, 0406 90 21, 0406 90 23 και 0406 90 77 ),
που χρησιμοποιούνται για την παρασκευή τυριών σε σκόνη που υπάγονται στον κωδικό ΣΟ 0406 20 90, και λιωμένων τυριών που υπάγονται στους κωδικούς ΣΟ 0406 30 10, 0406 30 31, 0406 30 39 και 0406 30 90 και προϊόντων που υπάγονται στους κωδικούς ΣΟ 2106 90 10, 2106 90 91 και 2106 90 99 .
4 . Η προσφυγή σε ορισμένες από τις συνήθεις εργασίες που αναφέρονται στο άρθρο 1 της οδηγίας 71/235/ΕΟΚ μπορεί να αποκλεισθεί, σύμφωνα με τη διαδικασία που προβλέπεται στο άρθρο 30 του κανονισμού ( ΕΟΚ ) αριθ . 804 /68, για τα προϊόντα που αναφέρονται στο άρθρο 1 του εν λόγω κανονισμού τα οποία είναι υπό καθεστώς τελωνειακής αποταμίευσης ή ευρίσκονται σε ελεύθερες ζώνες . Άρθρο 2
1 . Όταν ένα γαλακτοκομικό προϊόν που αναφέρεται στο άρθρο 1 του κανονισμού ( ΕΟΚ ) αριθ . 804/68 δεν παράγεται στην Κοινότητα, η Επιτροπή, μετά από αίτηση ενός κράτους μέλους, μπορεί να επιτρέψει την εισαγωγή ενός τέτοιου προϊόντος στα πλαίσια του καθεστώτος ενεργητικής τελειοποίησης σύμφωνα με τη διαδικασία που προβλέπεται στο άρθρο 30 του κανονισμού ( ΕΟΚ ) αριθ . 804/68 .
2 . Οι αιτήσεις χορηγήσεως των αδειών που αναφέρονται στην παράγραφο 1 πρέπει να περιλαμβάνουν τουλάχιστον τις ακόλουθες ενδείξεις :
- τον κωδικό ΣΟ, την ποσότητα και τη σύνθεση του προϊόντος που θα εισαχθεί,
- τα παράγωγα προϊόντα που θα παρασκευασθούν καθώς και τον κωδικό ΣΟ, την ποσότητα και τη σύνθεση εκάστου προϊόντος,
- όταν τα εισαγόμενα γαλακτοκομικά προϊόντα προορίζονται να συνδυασθούν με άλλα προϊόντα κοινοτικής καταγωγής κατά την παρασκευή των παραγώγων προϊόντων, η σύνθεση πρέπει να μνημονεύει ξεχωριστά, για κάθε συστατικό, το τμήμα της κοινοτικής καταγωγής και εκείνο που προέρχεται από εισαγόμενα προϊόντα στα πλαίσια του καθεστώτος της ενεργητικής τελειοποίησης,
- την περίοδο ισχύος της άδειας
και
- τη μέγιστη περίοδο μεταξύ της ημερομηνίας εισαγωγής και της ημερομηνίας επανεξαγωγής των παραγώγων προϊόντων .
3 . Οι αιτήσεις χορηγήσεως των αδειών για τα προϊόντα που αναφέρονται στο άρθρο 1 παράγραφοι 2 και 3 και στο παρόν άρθρο πρέπει να περιλαμβάνουν γραπτή υποχρέωση του εισαγωγέα ή/και του μεταποιητή ότι δεν πρόκειται να θέσει κανένα από τα παράγωγα προϊόντα σε ελεύθερη κυκλοφορία εντός της Κοινότητας . Άρθρο 3
Ο παρών κανονισμός αρχίζει να ισχύει την 1η Φεβρουαρίου 1991 . Ωστόσο, το άρθρο 1 παράγραφος 1 δεν εφαρμόζεται στις εισαγωγές που πραγματοποιούνται στα πλαίσια καθεστώτος ενεργητικής τελειοποίησης βάσει αδειών που ισχύουν την ημερομηνία αυτή .
Ο παρών κανονισμός εφαρμόζεται μέχρι το τέλος της περιόδου εμπορίας 1991/92 . Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος .
Βρυξέλλες, 22 Ιανουαρίου 1991 .

Labels: 3
17